I 1908 turnerte Delagrange i Italia, hvor han utførte demonstrasjoner. Det var under en av disse demonstrasjonene den 8. juli at han fløy verdens første flytur med en dame som passasjer, hans partner og skulptør, Thérèse Peltier. I september samme år satt Delagrange avstands- og utholdenhetsrekorder, fløy over 15,2 km på 29 minutter, 53 sekunder. Den 7. januar 1909, ble han en av de første åtte flygere som fikk sertifikat fra Aéro-Club de France. I 1909 fikk han også Lagatiners premie på Juvisy (3,6 miles på 10 minutter,18 sekunder). Han deltok i verdens første flykonkurranse i Port-Aviation 23. mai 1909, og videre et par konkurranser i løpet av samme år. I tillegg til sitt første Voisin-fly, kjøpte han også tre Blériot XI, og dannet et team ved å rekruttere Hubert Le Blon, Léon Molon og Georges Prévoteau. Han fløy i flere ikke-konkurrerende arrangementer. Han var den første til å utstyre en Blériot XI med en 50 hk Gnome Omega motor i stedet for 25 hk Anzani, og dermed doblet han flyets motorkraft.